《九月十日雨中孚先见过围棋尝茶》
宋代·刘敞

幸从大夫后，而无吏事忧。出沐风雨夕，闭门松菊秋。

素交辱见过，意气何绸缪。车骑皆雨立，富贵若浮云。

围棋纾壮心，酌茗当献酬。岂惟邻里好，足慰平生游。

书籍可许通，水火得所求。独恨鸡黍薄，无以充淹留。

我穷若匏瓜，于世良悠悠。寂寞守一隅，非君谁见收。

庶几除三径，玩此岁方遒。莫令子衿诗，更作商声讴。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。